Narodna knjižnica i čitaonica Lipovljani

Bilješke

Financijska izvješća

Za razdoblje od 1.1.-31.12.2023.g.

|  |  |
| --- | --- |
| **Broj RKP-a:** | **48533** |
| **Matični broj:** | **4281900** |
| **Razina:** | **21** |
| **Šifra djelatnosti:** | **9101** |
| **Razdjel:** | **000** |
| **Šifra grada/opć.:** | **232** |

**Zakonski okvir**

Zakon o proračunu (Narodne novine, br. 87/08, 136/12,15/15 i 144/21)

Pravilnik o proračunskom računovodstvu i Računskom planu – pročišćeni tekst (Narodne novine, br. 124/14, 115/15, 87/16, 3/18, 126/19 ,108/20)

Pravilnik o polugodišnjem i godišnjem izvještaju o izvršenju proračuna – pročišćeni tekst (Narodne novine, br. 24/13, 102/17, 1/20 ,147/20, 31/21 i 37/22)

**Obrazac PR-RAS Izvještaj o prihodima i rashodima, primicima i izdacima**

1. **Prihodi i primici poslovanja**

**Račun plana 6-** Prihodi poslovanja =55.824,96 €, indeks realizacije je 103,20 % u odnosu na prethodnu godinu iz razloga što je nabavljena računalna oprema te oprema i sitni inventar za knjižnicu i konferencijski prostor iz proračuna osnivača kao i rashodi za redovno poslovanje i nabavu knjiga , izvori od Ministarstva kulture i medija za nabavu knjiga su također veći nego u razdoblju prethodne godine za nabavu iz posebnog programa „Otkup knjiga“ ( Iskaz interesa za otkup knjiga uvrštenih na popis) te mali dio prihoda se odnosi na prikupljene članarine i zakasnine.

**Računi skupine 64**- Prihodi od imovine –Kamate na depozite po viđenju 1,06€

**Računi skupine 63-** Pomoći iz inozemstva i od subjekata unutar općeg proračuna =7.645,30€

Kapitalne pomoći su iz državnog proračuna za nabavu knjiga u knjižnici od Ministarstva kulture i medija za redovnu nabavu knjiga 3.318,07 eura .Iskaz interesa za otkup knjiga uvrštenih na popis otkupa koji je realiziran u ukupnom iznosu od 3.000,00€, također je i prihod za nabavu računala realiziran u cijelosti 1.327,23 eura što je vidljivo na rashodnoj strani.

**Računi skupine 65- Prihodi od upravnih i administrativnih pristojbi ,pristojbi po posebnim propisima i naknada** =300,00€

Prihodi po posebnim propisima Ostali nespomenuti prihodi participacija za naplatu članarina i zakasnina za posuđene knjige , indeks je za 5,00% manji u donosu na prethodnu godinu radi pružanja popularnih akcija besplatnog učlanjenja tijekom mjeseca listopada za Mjesec knjige te školskih praznika

**Računi skupine 67**- Prihodi od nadležnog proračuna=47.878,60 €

Prihod od nadležnog proračuna

Prihodi od nadležnog proračuna za financiranje rashoda poslovanja 43.383,69 € financira proračunskog korisnika za plaće i materijalne rashode ,indeks je ukupno za 3,8% manji ali zapravo veći prihod je u odnosu na prethodnu godinu radi promjene osnovice minimalne plaće u RH koja čini osnovicu za obračun plaće a sukladno Odluci o visini osnovice

Prihodi za financiranje rashoda poslovanja i za nabavu nefinancijske imovine 4.494,91 € odnosi se za nabavu knjiga , indeks je manji u odnosu na prethodnu godinu iz razloga što je prethodne godine nabavljeno još izložbenih vitrina za Zavičajnu zbirku

**Rashodi/ Rashodi i izdaci poslovanja**

**Račun plana 3**- Rashodi poslovanja 43.312,92€ izvršeni su za 9,4% više u odnosu na prethodnu godinu radi povećanja osnovice za plaće i naknade za putni trošak, materijalni rashodi su u porastu radi povećanja cijena roba i usluga na tržištu

**Računi skupine 31**- Rashodi za zaposlene 26.580,67€ , rashodi su izvršeni po indexu 5,8% više u odnosu na prethodnu godinu

Plaće za redovan rad su izvršene više radi većih rashoda za plaću ravnateljice obzirom na promjenu osnovice za plaću u visini minimalne plaće u RH od 1.1.2023.g. sukladno Odluci o visini osnovice. Doprinosi na plaće indeks izvršenja je u skladu sa obrazloženjem uz plaće ,također su prethodne godine do 1.10.2023.g. bili manji iznosi neoporezivih isplata materijalnih prava ( regres, dnevni obrok) pa je *evidentna* razlika na tim stavkama.

**Računi skupine 32- Materijalni rashodi =16.406,37** €

Naknade troškova zaposlenima =803,70€ indeks je 3,5 % veći u odnosu na prethodnu godinu radi povećane cijene mjesečne karte za prijevoz te radi sudjelovanja na konferencijama i seminarima koje su izostale prethodnih godina radi *pandemije* i tada se samo sudjelovalo na *webinarima.*

**Račun 322-** Rashodi za materijal i energiju =5.077,60€ razlika je 4,4% u odnosu na prethodnu godinu radi nabave telefonskog uređaja (*knjiženo pod sitnim inventarom* ) a troškovi energije su manje realizirani nego prethodne godine radi Uredbe Vlade RH o umanjenju stvarnih troškova energije

**Račun 323**-Rashodi za usluge , 10.427,03 € ,index izvršenja je za 23,5% veći nego 2022.g.

Komunalne usluge su nemalo za 100,00% veće u odnosu na 2022.g. razlog je veći račun za vodu a uzrok tomu je kvar u instalacijama (puknuće cijevi) na katu knjižnice , Usluge promidžbe i informiranja su usluge izrade eko torbi za „*Najkorisnike*“ te izrada plakata prilikom organizacije javnih događanja

Intelektualne usluge se odnose na planirane uglavnom prigodne radionice za djecu predškolskog uzrasta kao i za djecu Osnovne škole Josipa Kozarca . Računalne usluge su usluge programske podrške ZAKI i nova usluga uvođenja aplikacije Uredsko poslovanje (eUredsko) na temelju zakonskih odredbi radi čega je stavka rashoda veća u odnosu na prethodnu godinu , Izrada domene za web stranicu ,preventivni zdravstveni pregled zaposlenih

Ostale usluge su; Usluge čuvanja imovine i osoba, vatrodojava ;godišnje održavanje sustava vatrodojave i mjesečni paušal Javnoj postrojbi Novska za istu svrhu. Nadalje HRT /RTV pristojba , poslovi zaštite na radu sukladno zakonskim odredbama te korištenje eservisa /eračun putem FINA-e.

**Račun 329-**Ostali nespomenuti rashodi poslovanja izvršeni su za policu /premiju osiguranja zaposlene osobe koja je za 5,9 % veća radi povećanja cijena , rashod reprezentacije od 31,61 eur odnosi se na ugošćavanje prilikom predavanja ili promocija

**Račun 343-** Bankarske usluge , rashod varira -ovisno o količini prometa /transakcija ,pored redovnih usluga platnog prometa u trošak ulazi i cijena certifikata za Internet bankarstvo i korištenje poslovne kartice

**Računi skupine 42- Rashodi za nabavu proizvedene dugotrajne imovine** **=13.114,11€** indeks odstupanja je manji za 8,90% u odnosu na prethodnu godinu radi povećanog planiranog iznosa u prethodnoj godini za uređenje Zavičajne zbirke Lipovljana na katu zgrade knjižnice, ta se aktivnost

nije protegla u 2023.g. radi nedostatka sredstava za planirane ideje i radove.

Račun 422 Postrojenja i oprema =3.389,43 ; Od uredske opreme u tekućem razdoblju nabavljena je informatička oprema za rad od kapitalnih pomoći MKM 1.327,23 € te iz općinskih sredstava nabavljen je i namještaj za dječji kutak i konferencijski prostor u iznosu od 2.062,00€

Račun 424 Knjige – realizirano je sukladno planiranim i odobrenim sredstvima za 2023.g. za redovnu nabavu knjiga te iskazanom interesu za otkup knjiga uvrštenih na popis MKM

Izvori: iz izvora Ministarstva kulture i medija u iznosu od 3.318,00€ , od Općine Lipovljani u iznosu od 2.654,80€ te iz vlastitih izvora 80,57 €

Rezultat poslovanja ; Sučeljavanjem ukupnih prihoda od 55.824,96€ i ukupnih rashoda od 56.427,03€ manjak prihoda za raspored u sljedećem razdoblju iznosi 602,07€ te uz preneseni manjak iz prethodne godine od 368,92€ ukupan manjak poslovanja iznosi 970,99€. Neutrošeni iznos na žiro računu od 47,49€ izvori su od MKM-a za otkup knjiga kojim će se zatvoriti obveza koja utječe na manjak dok se ostatak obveza koja utječe na manjak prihoda u rezultatu zatvara u mjesecu siječnju prijenosom sredstava iz općinskog proračuna za plaćanje nedospjelih obveza odnosno za materijalne rashode fakturirane za mjesec prosinac 2023.g.

Narodna knjižnica i čitaonica ima jednog zaposlenog (ravnateljica)

**Aktivnosti (siječanj – prosinac 2023.g.)**

*Siječanj*

02.01. – Objava najčitanijih naslova u 2022. godini na društvenim mrežama Knjižnice

26.01. - Kreativna radionica "Maske"

Društvo naša djeca Kutina kroz projekt Kreativni i aktivni vodili su radionicu izrade maski. Na radionici su prisustvovala djeca iz Dječjeg vrtića Iskrica.

*Veljača*

01.02. – Kampanja „Čitaj mi!“

Svjetski dan čitanja naglas

Povodom obilježavanja Svjetskog dana čitanja naglas s kojim ujedno započinje nacionalna kampanja "Čitaj mi!" održan je projekt "Djeca djeci" u kojem sudjeluju učenici Osnovne škole Josip Kozarac i djeca polaznici Dječjeg vrtića Iskrica.

Učenici 4.razreda OŠ Josip Kozarac zajedno sa svojom učiteljicom i školskom knjižničarkom čitali su i recitirali pjesme i pročitali slikovnicu "Figaro, mačak koji je hrkao". Djeca iz DV „Iskrica“ riješili su kratki kviz i tako pokazali svoje znanje iz prepoznavanja likova i radnje iz priče.

01.02.-10.02. – Akcija besplatnog učlanjenja u Knjižnicu za svu djecu

03.02. – Objava naslova knjiga koje je 2022.g. otkupilo Ministarstvo kulture i medija RH na društvenim mrežama Knjižnice

03.02. - Foto STEaM radionica

Nastavili smo i ove godine s provođenjem radionica fotografije u suradnji s Foto video klubom Kutina i Zajednicom tehničke kulture Kutina.

Voditeljica radionice Marijana i učenici 5.razreda iz Oš Josip Kozarac u povećanom sastavu u odnosu na prethodnu godinu, sastali su se u knjižnici te učili nove pojmove i vještine u radu s fotografijom.

Vježbali su kako slikati dijelove i cjeline arhitekture, kako odabrati najbolji kadar, prenijeti fotografiju s fotoaparata na računalo, izraditi fotografiju, naučili su što je to kapafiks podloga i čemu služi, kako lijepiti fotografije na kapafiks te su od svog uratka napravili puzzle s motivom zgrade naše knjižnice. Ujedno su naučili i što je to radioamaterizam od tajnika ZTK KT, Zdenka Bogadija.

08.02. – Objava novih naslova knjiga na društvenim mrežama Knjižnice

10.02. – Kazališna predstava

Predstava za djecu iz DV „Iskrica“ u izvedbi Šarenog svijeta iz Zagreba.

13.02. - Likovna radionica i pričaonica "Vesela srca traže ljubav"

Ususret danu ljubavi Valentinovu, odgajateljice iz DV „Iskrica“ pročitale su priču djeci o jednom vuku koji je tražio i pronašao ljubav. Nakon toga na likovnoj radionici vrtićanci su obojali velika srca u vesele boje i spajali različite polovice srca.

14.02. - Globalni ženski kemijski doručak

Izuzetno zanimljivo i produktivno prijepodne proveli smo u Tehničkoj školi Kutina koja već 4.godinu zaredom obilježava i sudjeluje na međunarodnom eventu Global Woman's Breakfast iliti Globalni ženski kemijski doručak. Događaj se održao u prostoru školske knjižnice kojeg je predvodila knjižničarka Gordana Rešicki Degoricija čiji smo bili gosti.

Razgovaralo se o inicijativi kojom bi Moslavačka gora postala Geopark u okrilju UNESCO svjetske zajednice geoparkova. Poslije predavanja organizirane su pokazne radionice iz geologije i kemije.

14.02. - Međunarodni dan darivanja knjiga i Valentinovo

Obilježavanje Međunarodnog dana darivanja knjiga popraćena objavom na društvenim mrežama o novim naslovima spremnim za posudbu.

16.02. – Objava novih naslova knjiga za djecu na društvenim mrežama Knjižnice.

17.02. - Predavanje o meteorologiji i promocija meteoslikovnica

Posjet poznatog hrvatskog meteorologa Zorana Vakule koji je našim učenicima 1. i 2. razreda OŠ Josip Kozarac pričao o zanimljivim pojavama i pojmovima iz područja meteorologije. Također je promovirao svoje slikovnice na temu meteoroloških pojava. Knjižnica je nabavila svih pet slikovnica za Dječji odjel i dostupne su za posudbu.

21.02. – Obilježavanje Međunarodnog dana materinskog jezika koji se obilježava od 1999. godine., a proglasio ga je UNESCO.

*Ožujak*

03.03. – Objava novih naslova knjiga na društvenim mrežama dostupnih u Knjižnici

03.03. - Foto STEaM radionica

Foto radionica s učenicima 5.b razreda. Uz Marijanu iz Foto video Klub Kutina posjetio nas je i učenik Boris iz Kutine koji je član Modelarskog centra KT i član je 3D skupine u OŠ Vladimir Vidrić.

Teme su ovoga puta bile 3D dizajniranje, 3D printanje, provučene kroz vršnjačko učenje i podučavanje. Nakon toga učili smo o reklamnoj fotografiji gdje su učenici birali knjige koje žele preporučiti svojim vršnjacima, stavljali knjige na odabranu fotografsku podlogu i pokušavali uhvatiti najbolji kadar.

08.03. – Obilježavanje Međunarodnog dana žena i poziv na besplatno učlanjenje svim djevojčicama, djevojkama i ženama.

10.03. – Online preporuka knjiga za čitanje na društvenim mrežama Knjižnice.

11.03. – Sudjelovanje na 100. obljetnici Češko-slovačke besede

Izložba knjiga na slovačkom i češkom jeziku povodom 100. obljetnice Češko-slovačke besede jer je ujedno i 100. obljetnica od prve knjižnice u Lipovljanima.

17.03. – Dani Josipa Kozarca

Otvorenje izložbe fotografija ''Šuma okom šumara''

Dani Josipa Kozarca, koji se održavaju u okviru programa obilježavanja Dana općine Lipovljani, započeli su svečanim otvorenjem izložbe fotografija ''Šuma okom šumara''. Svečanost otvorenja održana je u Spomen sobi Josipa Kozarca, na katu Narodne knjižnice i čitaonice u Lipovljanima u galerijskom prostoru. Izloženo je 96 fotografija šumara iz cijele Hrvatske, što je gotovo kompletan postav zdanje izložbe fotografija hrvatskim šumara.

Stručni skup

Dani Josipa Kozarca u Lipovljanima ove su godine obilježeni znanstveno-stručnim skupom s naglaskom na književnost, na temu ''Prostor u djelima Josipa Kozarca''. Suorganizator skupa bio je Filozofski fakultet iz Osijeka. Nakon otvorenja izložbe fotografija, znanstveno-stručni skup održan je u Narodnoj knjižnici i čitaonici u Lipovljanima u multimedijalnoj dvorani.

Izložba dječjih radova

U suradnji s OŠ Josip Kozarac i s Turističkom zajednicom Općine Lipovljani organizirana je i postavljena izložba likovnih i literarnih radova na temu „Volim svoju Općinu“ čiji su autori bili niži razredi osnovne škole Josip Kozarac i područne škole na području Lipovljana. Izložba je postavljena u predvorju zgrade općine i mogli su je pogledati svi posjetitelji tog vikenda.

20.03. – Otvorenje izložbe „Ovo je Slovačka“

U suradnji s Maticom slovačkom Lipovljani i s Veleposlanstvom slovačke republike u RH postavljena je privremena izložba u prostoru multimedijalne dvorane na temu znamenitosti i inovacija Slovačke, a s nazivom „Ovo je Slovačka“.

21.03. – Obilježavanje Svjetskog dana poezije s objavom preporuka knjiga naših lokalnih i zavičajnih pjesnika.

23.03. – Aktivirana web stranica Narodne knjižnice i čitaonice Lipovljani.

Web stranicu je dizajnirala tvrtka „Znatiželjna mačka“ s uputama i idejama ravnateljice knjižnice. Svrha web stranice je bolja vidljivost Knjižnice na webu, ali i pružanje mogućnosti korisnicima usluge e-katalog i u bližoj budućnosti uslugu posuđivanja e-knjiga. Uz to, simultano se radi arhiva događanja, objavljuju se preporuke knjiga za čitanje, najavljuju se predstojeći događaji u Knjižnici.

23.03. - Posjeta tri skupine učenika slovačkog jezika po modelu C - OŠ Josip Kozarac Lipovljani.

Posjet učenika slovačkog jezika na čelu s profesoricom slovačkog jezika Jelenom Dejanović kako bi pogledali izložbu "Ovo je Slovačka".

Uvodno smo naučili što je to izložba, gdje se može nalaziti i koje vrste izložbi postoje. Nakon toga su učenici praktično razgledali izložbu i učili o Slovačkoj, a posjetili su i stalni postav Spomen sobe Josipa Kozarca na katu knjižnice. Prigodno ih je pozdravio i s nama prisustvovao predsjednik Matice slovačke Lipovljani, Josip Krajči.

29.03. – Radionica ukrašavanja pisanica

Kreativno-baštinska radionica ukrašavanja pisanica tehnikom voska koja je organizirana u suradnji s Kulturno prosvjetnim društvom Ukrajinaca Karpati s ciljem njegovanja baštine nacionalnih manjina i povodom blagdana Uskrsa.

30.03. - Dječja predstava

Ples, pjesma, igra. Kazališna predstava za djecu održana u izvedbi Ivice Kolmara i njegov Šareni svijet, u prostoru Knjižnice s našim mališanima iz Dječjeg vrtića "Iskrica". Slavio se dolazak proljeća, naučilo se ponešto o lijepoj našoj Hrvatskoj i s čim se može putovati kroz nju.

*Travanj*

03.04. – Objava novih naslova knjiga na društvenim mrežama Knjižnice.

Noć knjige 2023.

Obavijest i poziv na sudjelovanje na programu povodom Noći knjige

Noć knjige pokrenuta je na inicijativu Zajednice nakladnika i knjižara Hrvatske gospodarske komore i udruge Knjižni blok – Inicijativa za knjigu, kojima su se u organizaciji pridružili partneri: Nacionalna i sveučilišna knjižnica u Zagrebu, Knjižnice grada Zagreba, portal za knjigu i kulturu Moderna vremena te Udruga za zaštitu prava nakladnika – ZANA i Hrvatska udruga školskih knjižničara (HUŠK). Održava se svake godine povodom Svjetskog dana knjige i autorskih prava (23. travnja) i Dana hrvatske knjige (22. travnja), s nekoliko dana više za provođenje samih programa.

Ovogodišnja tema Sanjaju li roboti električne knjige? propitkuje fenomen umjetne inteligencije, koja polako, ali sigurno, unosi promjene u poimanje umjetničkog, pa onda i književnog stvaralaštva, namećući pitanja vezana uz originalnost, autorstvo i autorska prava, ali nudeći i rješenja koja čovjeku mogu biti od pomoći pa i pri čitanju knjiga. Noć knjige ove godine podsjeća i na važne „*obljetničare“* – Mariju Jurić Zagorku, Dinka Šimunovića, Antuna Gustava Matoša, Miroslava Krležu i Miljenka Smoju.

Program NKČ Lipovljani fokusirao se na dvije teme, umjetna inteligencija i Marija Jurić Zagorka te kako dvije stvari koreliraju u današnjem društvu te pomisao kako bi svijet izgledao u 20. st. Da je postojala umjetna inteligencija.

19.04. – Video poziv i uvod u temu

Učenice 8. razreda OŠ Josip Kozarac osmislile su i napravile video čija je svrha najaviti i pozvati sudionike na program Noć knjige, ali isto tako je svrha napraviti uvod u teme koje su obuhvaćene ovogodišnjom manifestacijom Noć knjige. Učenice su pokušale zamisliti što bi u tadašnje vrijeme Marija Jurić Zagorka pisala o umjetnoj inteligenciji u dnevnim i tjednim novinama za koje je pisala pod raznim pseudonimima. Video je dostupan na Facebook stranici knjižnice.

20.04. – Zagorkino svjedočanstvo

Zanimljiva stručna predavanja poslušale su učenice viših razreda OŠ Josip Kozarac. Nakon uvodnog dijela knjižničarke Marite Štelma, u kojem se pojasnilo zašto spojiti novinarstvo i našu prvu hrvatsku novinarku Mariju Jurić Zagorku s umjetnom inteligencijom povodom Noći knjige, slijedila su dva stručna i opuštena predavanja.

Školska knjižničarka Melanija Milović održala je predavanje na temu novinarstva te nas je upoznala kakve vrste novinarstva postoje, ali i koje se novinarske vrste koriste u obavještavanju javnosti. Također su učenici naučili što čini jednog dobrog novinara te kojim etičkim smjernicama se mora voditi novinar kako bi istinitost došla do javnosti.

Potom je predavanje održao profesor Zoran Gaćeša koji u SS Novska predaje skupinu predmeta iz područja računalstva i elektrotehnike. On je učenike naučio što je to zapravo umjetna inteligencija, na koje vrste se dijeli, koja vrsta na koji način funkcionira, a pokazao je i kako funkcionira softver chatGPT i DALL E2.

Učenici su dobili mali zadatak za domaću zadaću, a to je zamisliti se u ulozi novinara te napisati novinsku obavijest ili članak na temu umjetne inteligencije.

21.04. – Akcija - Besplatna godišnja članarina za sve nove korisnike

Vraćanje knjiga bez naplate zakasnine.

28.04. – Objava novih obrađenih naslova knjiga na društvenim mrežama knjižnice.

28.04. – Foto STEaM radionica

Radionica fotografije - tehnika cijanotipija

U suradnji sa Šumarijom Lipovljani i Foto video klubom Kutina i učenicima 5. razreda OŠ Josip Kozarac, objedinili smo Dan planeta Zemlje, fotografiju te izradu fotograma procesom cijanotipije.

Cijanotipija je stari fotografski proces koja spaja matematički izričaj, likovni izričaj, znanost kemije i biologije. Daje sliku cijan plave boje. Proces je bio baziran na dvije kemikalije – amonijevom željezo citratu i kalijevom željezo cijanidu. Šumarija Lipovljani je svoj doprinos iskazala tako što je odabrala i pažljivo iskopala mladice drveća i biljaka s područja Lipovljana i donijela ih u knjižnicu kako bi učenici mogli napraviti što bolje radove.

Učenici su imali priliku vidjeti i naučiti razne vrste drveća, grmlja i trave koje rastu na našem lipovljanskom području. Pomoću tih mladica drveća i biljaka te putem tehnike i kemijskog procesa cijanotipije nastali su jedinstveni umjetnički radovi. Radovi će biti izloženi u dvorištu Zajednice tehničke kulture u Kutini na Promociji znanosti povodom Petrova u Kutini (30.06.), ali isto tako će radovi naših učenika biti izloženi tijekom mjeseca srpnja u prostoru Knjižnice.

*Svibanj*

03.05. – Književni susret

U suradnji s Ogrankom Matice hrvatske u Lipovljanima, u prostoru knjižnice održan je književni susret s dječjom spisateljicom Majom Šimleša. Prisustvovali su učenici 3. i 4. razreda OŠ Josip Kozarac i učenici područne škole Piljenice te njihovi učitelji. Maja piše o jednoj zbunjenoj, ali dražesnoj žitafi Suli koja je uvijek u pohodu na nove avanture. Učenici su postavljali razna zanimljiva pitanja, okušali se u rimovanju pjesmica i naučili kako zapravo nastaje jedna slikovnica.

U knjižnici se mogu pronaći svih pet slikovnica iz serijala "Suli u avanturi" i Slikobasne koje su namijenjene za lakše čitanje.

05.05. – Objava novih obrađenih naslova knjiga na društvenim mrežama knjižnice.

19.05. – Svjetski dan pčela

Predavanje OPG Turas / članovi Pčelarske udruge „Metvica“ Novska

Iako je Svjetski dan pčela 20. svibnja, obilježili smo ga dan ranije te smo pozvali naše lipovljanske pčelare kako bi našim najmlađim stanovnicima objasnili i pokazali što su to pčele, gdje one žive, kako rade i zašto su nam toliko važne za opstanak cijele planete.

Naučili su razliku između pčela radilica, trutova i matice. Naučili su da pčela ima 5 očiju i da zamahne sa svoja 4 krila 200 puta u 1 sekundi. Ne vole kišu, a ne vide crvenu boju. Uz teorijski dio, za praktični dio Kaja Turas im je pripremila medenjake s kestenovim medom, jestivu pelud i nekoliko teglica domaćeg meda za probu.

22.05. - Objava novih obrađenih naslova knjiga na društvenim mrežama knjižnice.

*Lipanj*

02.06. - Foto STEaM radionica

Sastali smo se na zadnjoj radionici STEAM projekta u ovoj školskoj godini, kojeg provodimo s našim petašima OŠ Josip Kozarac, a u suradnji s Foto video klubom Kutina i Marijanom Kapetanović. Učenici su upoznali muzički instrument Theremin koji se svira "u zraku". Često se baš njegovi zvukovi koriste za snimanje SF filmova. Uz dobru zabavu i rezime dosadašnjih odrađenih foto radionica, učenicima smo podijelili pohvalnice za cjelokupni trud i rad kroz cijelu školsku godinu. S radionicama vjerojatno nastavljamo u rujnu s početkom nadolazeće školske godine, a već sada se priča o radu na mogućem foto stripu.

07.06. - Objava novih obrađenih naslova knjiga na društvenim mrežama knjižnice.

09.06. - Objava novih obrađenih naslova knjiga na društvenim mrežama knjižnice.

10.06. – Snimanje TV priloga RTL televizije s učenicima koji pohađaju robotičke radionice u knjižnici pod vodstvom Kluba tehničke kulture Lipovljani.

Nakon Svjetske olimpijade koja se održala u Samoboru, jedan lipovljanski tim pozvan je na natjecanje u Dansku koje će se održati u rujnu ove godine te su povodom toga napravili online kampanju za skupljanje novčanih sredstava kako bi mogli otputovati u Dansku i sudjelovati na ovom svjetski poznatom natjecanju iz lego robotike. RTL je odlučio snimiti prilog o našim učenicima i pomoći Klubu u prikupljanju sredstava.

13.06. - Foto radionica - vrtić

Fotografsku tehniku pod nazivom "cijanotipija" danas su na terasi knjižnice naučile te isprobale naše drage Kockice iz Dječjeg vrtića Iskrica. Sa sobom su ponijeli raznovrsno lišće iz svog okoliša i želju za učenjem.

Podijeljeni u dvije grupe, istovremeno su razgovarali o važnosti drveća, o stanovnicima koji žive u ili na drveću, vidjeli kako nastaje ovakva vrsta fotografije dok je druga grupa imala zadatak složiti velike puzzle s poznatim motivom Lonjskog polja - rodama. Bila je ova posljednja foto radionica za ovu predškolsku godinu iz ciklusa STEAM koji se provodi u suradnji s Foto video klubom Kutina.

14.06. – Književni kompas

U prostoru knjižnice održan je četvrtu godinu zaredom Književni kompas Sisačko-moslavačke županije.

Moderator projekta bio je Siniša Matasović koji je ujedno i predsjednik Društva hrvatskih književnika SMŽ-a.

U književnom dijelu tribine nastupili su: Ljubica Stublija, Melita Balaško Lenička, Senka Slivar, Marija Ljubić, Željka Uhitil, Željko Maljevac, Sanja Domenuš, Branko Tompić, Denis Vidović i Siniša Matasović.

Glazbenici: Danko Tomanić te Tina Bukovski i Kristijan Sudra. Kristijan je uglazbio i odsvirao na gitari dvije pjesme Željke Uhitil, a Tina ih je otpjevala. Zaista prekrasan i hvalevrijedan projekt koji je svake godine bogatiji.

21.06. - Objava novih obrađenih naslova knjiga za djecu na društvenim mrežama knjižnice.

30.06. – Promocija znanosti u Kutini

Sudjelovanje na promociji znanosti u dvorištu Zajednice tehničke kulture u Crkvenoj ulici u Kutini. Izložba radova (tehnika cijanotipija) naših učenika 5. razreda s kojima smo cijelu školsku godinu provodili projekt STEAM s naglaskom na tehnike i izrade fotografije.

*Srpanj*

Knjižnica u ljetnim mjesecima veći fokus ima na administrativni i tekući dio poslovanja dok je organizacijski dio u manjem fokusu prvenstveno zbog ljetnih praznika i godišnjih odmora svih korisnika.

Tijekom mjeseca srpnja knjižnica se bavila ponajviše nabavom knjiga iz otkupa Ministarstva kulture i medija. Putem natječaja na koji se knjižnica prijavila, ostvareno je 1.000,00 eura za nabavu knjiga koje je Ministarstvo otkupilo od raznih nakladnika i nakladničkih kuća. Ovo je prvi dio otkupa u kojem je knjižnica nabavila 55 primjeraka novih knjiga uz 90 primjeraka kupljenih putem redovne nabave. Drugi dio natječaja bit će objavljen u mjesecu studenom te će se knjižnica prijaviti po planu.

14.07. - Objava novih obrađenih naslova knjiga na društvenim mrežama knjižnice. (Otkup Ministarstva)

18.07. - Objava novih obrađenih naslova knjiga na društvenim mrežama knjižnice. (Redovna nabava)

20.07. – Odgođena manifestacija Ljeto za pet zbog orkanskog nevremena.

24.07. - Objava novih obrađenih naslova knjiga na društvenim mrežama knjižnice. (Otkup Ministarstva)

27.07. - Objava novih obrađenih naslova knjiga na društvenim mrežama knjižnice. (Redovna nabava)

28.07. – Najava novog datuma za manifestaciju Ljeto za pet – 01.09.2023.

*Kolovoz*

21.08. – Preporuke za čitanje objavljene na društvenim mrežama knjižnice.

26.08. – Lipovljanski susreti

 Otvorenje češke izložbe na katu knjižnice u galerijskom prostoru pod nazivom „Odrasli smo u EU“ koju je odabralo Veleposlanstvo Češke Republike.

 Stručna panel rasprava

U prostoru multimedijalne dvorane Narodne knjižnice i čitaonice održala se stručna panel rasprava.

Tema rasprave su Iskustva u primjeni Ustavnog zakona o pravima nacionalnih manjina u Republici Hrvatskoj.

Voditelj i moderator rasprave bio je predstavnik vijeća slovačke nacionalne manjine gospodin Josip Krajči, a sudionici na raspravi bili su gospodin Tibor Varga – novi predsjednik Savjeta za nacionalne manjine Republike Hrvatske, gospodin Vladimir Bilek – saborski zastupnik za češku i slovačku manjinu i gospođa Mirjana Oluić – zamjenica župana Sisačko-moslavačke županije.

Spomen soba Josipa Kozarca bila je otvorena za širu javnost te za slobodan razgled postava od 15 do 18 sati.

30.08. - Objava novih obrađenih naslova knjiga na društvenim mrežama knjižnice. (Redovna nabava)

*Rujan*

01.09. – Ljeto za pet

Dječja ljetna manifestacija održala se četvrtu godinu zaredom u lipovljanskom parku u organizaciji Knjižnice i financijsku podršku Turističke zajednice Općine Lipovljani.

Zabavljali su nas Ivica i Viktor iz Šarenog svijeta sa veselom predstavom i maskotom, Aleksandar i Silvije iz Organizatora bez granica pokazali su nam nove umjetničke vještine na radionici, a Veronika je radila tetovaže. Ivo Frangeš je na štulama obišao park, dijelio balone raznih oblika te na kraju svojim žonglerskim i vatrenim sposobnostima završio ovu predivnu večer. Za kraj svu prisutnu djecu počastili smo sladoledom kojeg su dijelili iz naše slastičarnice Korzo.

04.09. - Objava novih obrađenih naslova knjiga na društvenim mrežama knjižnice. (Redovna nabava)

08.09. - Stručni skup "U obranu čitanja naglas: poticanje rane i obiteljske pismenosti" – Sudjelovanje ravnateljice na stručnom skupu u Zagrebu kojeg organizira Hrvatsko čitateljsko društvo svake godine uz razne suorganizatore i potporu Ministarstva kulture i medija povodom Međunarodnog dana pismenosti koji se obilježava 8. rujna.

22.09. - Objava novih obrađenih naslova knjiga na društvenim mrežama knjižnice. (Redovna nabava)

27.09. – Nabava knjiga za ovogodišnje natjecanje u čitanju za osnovne škole "Čitanjem do zvijezda." – svake godine nekoliko učenika iz naše škole sudjeluje na spomenutom natjecanju ; Objava novih obrađenih naslova knjiga na društvenim mrežama knjižnice. (Redovna nabava)

U rujnu već dogovaramo i sklapamo nove suradnje, planiramo susrete, događaje i aktivnosti za zadnji ovogodišnji kvartal poslovanja.

*Listopad*

02.10. - Posjet učenika češkog jezika

Posjet učenika Osnovne škole Josip Kozarac koji pohađaju nastavu češkog jezika po modelu C. Pogledali su izložbu "Odrasli smo u EU" koju je odabralo veleposlanstvo Češke republike za predstavljanje na Lipovljanskim susretima.

03.10. – Najava programa Mjeseca hrvatske knjige na društvenim mrežama knjižnice

05.10. – Svjetski tjedan svemira

Znanstveno-kreativna radionica

Djeca iz DV Iskrica sudjelovala su u interaktivnom predavanju o planetima u našem Sunčevom sustavu, naučili su da je Sunce jedna velika zvijezda, ali i da postoje razne velike zvijezde koje se nama čine malene. Saznali su što je bio Pluton i zašto ga zovu patuljastim planetom te mnoštvo drugih stvari.

Uslijedio je i kreativni dio radionice gdje su djeca imala zadatak obojati sve planete o kojima su danas slušali. Radionicu je vodila predsjednica Astronomskog društva Ivan Štefek iz Kutine, Vlatka Vidiček-Dam.

06.10. – Objava novih naslova na društvenim mrežama knjižnice.

11.10. – Preporuka stranice Mali čitači na kojoj se može naći kvalitetna literatura za djecu i roditelje

16.10. – Mjesec hrvatske knjige (15.10. – 15.11.)

Putopisno predavanje Hrvoja Rupčića

Zanimljivo i intrigantno predavanje o drevnoj Perziji i putovanju s motorom kroz istu, dočarao nam je i približio Hrvoje Rupčić, autor knjige U zemlji plemenitih ljudi. Poznat kao osnivač i „frontman“ grupe Cubismo, na književnu scenu stupa 2018. godine sa svojom prvom objavljenom knjigom Himalajski dnevnik. Također je napisao i slikovnicu za djecu pod nazivom Djeca središnje Azije.

18.10. - Foto radionica - Svjetlopisci

Prvi foto susret u ovoj školskoj godini na foto radionicama u suradnji sa ZTK Kutina, Foto video klubom Kutina i našim dragim učenicima OŠ Josip Kozarac Lipovljani. Nastavak je to projekta koji se održava jednom mjesečno u knjižnici s ciljem promicanja umjetničke znanosti i stjecanja novih vještina u području fotografije.

Ove godine grupa nam se povećala i trenutno brojimo 12 učenika 6.b razreda. Prošlu školsku godinu završili smo s idejom izrade foto stripa. U ovu novu avanturu krenuli smo opušteno, ali s hrpom zanimljivih zadataka od kojih je jedan bio osmisliti naziv naše foto grupice – Svjetlopisci.

20.10. i 23.10. - Dječje predstave -

U petak je djecu iz Dječjeg vrtića Iskrica zabavio Šareni svijet sa zanimljivom predstavom o jeseni, a u ponedjeljak su gostovali glumci projekta Ruksak pun kulture sa interaktivnom predstavom o dječjim emocijama koje su uvijek od velike važnosti. Predstave je organizirao Dječji vrtić Iskrica u multimedijalnoj dvorani naše knjižnice.

26.10. - Književni susret sa Sanjom Pilić

Predivan dan proveli smo sa dječjom nagrađivanom književnicom Sanjom Pilić. Za učenike 3. i 4. razreda OŠ Josip Kozarac knjižnica je organizirala susret s poznatom autoricom čije se knjige nalaze na popisu lektire već dugi niz godina. Djeca su imala priliku pitati Sanju što god im je palo napamet, pričali su o tome što žele biti kada odrastu, neki su pokazali svoje glumačke vještine te im je Sanja pričala o svojoj novoj knjizi Maša i mobitel.

Uz to sve, Sanja Pilić i ja prošetale smo Lipovljanima, posjetile Spomen sobu Josipa Kozarca te razgledale Slovačku etno kuću.

*Studeni*

07.11. – Sudjelovanje na projektu Istražujući raSTEMo

Sudjelovali smo na Danu otvorenih vrata u Osnovnoj školi Josip Kozarac koji su javnosti predstavili svoj projekt Explore and grow with STEM / Istražujući raSTEMo. Uz pomoć naše grupe učenika Svjetlopisci i Foto video kluba Kutina predstavili smo jedan segment fotografije odnosno tehniku cijanotipije koju su naši učenici usavršili još prošle školske godine. Povodom toga, napravili smo malu izložbu radova od prošle godine koju smo također predstavili na školskom događaju.

09.11. - Promocija dječje knjige Dotakni nebo

Ugostili smo spisateljicu Miju Jozić iz Nuštra koja je napisala slikovnicu o vukovarskom Vodotornju - Dotakni nebo. Slikovnica je zapravo priča o Vodotornju koji je nakon velikih strahota ponovno oživio uz pomoć zajedništva i sloge. Slikovnicu su ilustrirala njezina djeca što samoj slikovnici daje jedan dječji nevini aspekt o ratu. Nakon čitanja slikovnice i razgovora o Vukovaru, naši vrijedni učenici 2. i 3. razreda OŠ Josip Kozarac imali su zadatak ukrasiti lijepim simbolima maketu vodotornja koju Mia inače nosi sa sobom na promocije.

Ovom promocijom i radionicom obilježili smo Dan sjećanja na žrtve Domovinskog rata i Dan sjećanja na žrtvu Vukovara i Škabrnje (18.11).

10.11. - Radionica prevođenja s hrvatskog na slovački jezik

U suradnji sa školskom knjižnicom Osnovne škole Josip Kozarac i kolegicom Melanijom te u dogovoru s profesoricom slovačkog jezika Jelenom, održali smo radionicu prevođenja. Učenici koji pohađaju nastavu iz slovačkog jezika po modelu C preveli su tri pjesme sa slovačkog na hrvatski jezik.

Pri tom procesu morali su obratiti pažnju prevesti pjesme u duhu hrvatskoga jezika i paziti na rimovanja u pjesmama, što nije lako kako se na prvu čini.

13.11. - Pričaonica bajki

Učenici 1. i 2. razreda matične škole Josip Kozarac Lipovljani i učenici područne škole Piljenice danas su upoznali Sabinu iz Ogulina. Sabina je profesionalna pripovijedačica bajki te je za današnji susret odabrala ispričati bajku Ivane Brlić Mažuranić "Regoč". Prije same priče, pjesmom ih je pozdravio Ivica Kolmar koji je predstavio svoju slikovnicu Snježna priča male jele, jedne zime bijele. Susret se održao u suradnji s Ogranak Matice hrvatske u Lipovljanima.

13.11. - Radionica prevođenja s hrvatskog na češki jezik

Učenici češkog jezika po modelu C jučer su u knjižnici imali radionicu prevođenja pjesama sa češkog na hrvatski jezik. Projekt je nastao u suradnji sa školskom knjižnicom i knjižničarkom Melanijom te s nastavnicom češkog jezika Sandrom.

Radovi će biti dostupni u narodnoj knjižnici do kraja mjeseca studenog, a potom ih prenosimo u školsku knjižnicu OŠ Josip Kozarac.

13.11. – Pričaonica bajki s vrtićancima

U sklopu projekta "Važne osobe naše prošlosti" kojeg provodi Dječji vrtić Iskrica te u vidu naše dugogodišnje suradnje, organizirali smo jedan susret za naše mališane predškolce. Prva osoba s kojom su se vrtićanci upoznali je Ivana Brlić Mažuranić te su u sklopu boravka u vrtiću obradili priču Čudnovate zgode šegrta Hlapića. Na početku susreta ih je srdačno i veselo pozdravio već znani nam prijatelj i suradnik Ivica Kolmar s nekoliko zimskih pjesama iz svoje zbirke.

Nakon plesa i pjevanja, pripovjedačica Sabina Gvozdić iz Ogulina ispričala im je bajku „Šuma Striborova“ autorice Ivane Brlić Mažuranić.

15.11. – Promocija zbirke pjesama Lipovljanske lutalice 2

Ogranak matice hrvatske u Lipovljanima organizirao je u multimedijalnom prostoru knjižnice promociju zbirke „Lipovljanske lutalice 2“ koju su zajedno napisale lipovljanske autorice. U večer poezije uveli su nas pjesmom Tina Bukovski i Kristijan Sudra.

16.11. – Objava kratkog video presjeka Mjeseca hrvatske knjige u lipovljanskoj knjižnici uz zahvale svim suradnicima i sudionicima.

16.11. – Posjet učenika slovačkog jezika

Učenici slovačkog jezika po modelu C sa svojom profesoricom Jelenom danas, su posjetili Narodnu knjižnicu i čitaonicu Lipovljani kako bi pogledali slovačku izložbu na katu knjižnice u galerijskom prostoru. Izložba pod nazivom "Misia Slovensko" predstavlja presjek događanja i uspješnih aktivnosti unazad 30 godina otkako je službeno osnovana Slovačka Republika 1993.g.

20.11. – Međunarodni dan djece

Objava informativnih poveznica i kreativnog sadržaja za roditelje i djecu koju provodi UNICEF povodom Međunarodnog dana djeteta.

24.11. - Objava novih obrađenih naslova na društvenim mrežama knjižnice.

*Prosinac*

06.12. – Foto radionica - Svjetlopisci

Foto radionica s učenicima 6.b razreda Osnovne škole Josip Kozarac održala se u prostoru multimedijalne dvorane u knjižnici. Voditeljica radionica i grupe svjetlopisaca Marijana Kapetanović pripremila im je božićni foto-session te su učenici nakon fotografiranja portreta i printanja fotografija ukrašavali okvire sa svojim portretima raznim ukrasima i ponijeli ih kućama prigodno za sv. Nikolu.

08.12. – Drugi krug nabave knjiga iz otkupa Ministarstva kulture i medija - Objava novih naslova na društvenim mrežama knjižnice.

12.12. - Božićne radionice i animacije

Utorak smo proveli u božićnom raspoloženju s velikom grupom „vrtićanaca“ Dječjeg vrtića Iskrica.

Uoči svete Lucije djeca su posadila pšenicu u čaše koje su sami ukrašavali. Izradili su hrpu božićnih čestitki, a za kraj su igrali zabavne igre i plesali uz božićne pjesme. Svoje uratke ponijeli su sa sobom. Radionice i zabavne igre vodila je ekipa iz Animina.

12.12. – Kićenje bora u knjižnici i najava prigodne božićne tombole za najvjernije čitatelje.

21.12. - Drugi krug nabave knjiga iz otkupa Ministarstva kulture i medija - Objava novih naslova na društvenim mrežama knjižnice.

22.12. – Božićna online čestitka svim korisnicima

**Ostale aktivnosti**

Knjižnica je potpisala ugovore s Ministarstvom kulture i medija za Nabavu knjižne i neknjižne građe na iznos od 3.318,00 eura za 2023. godinu. Povećali su iznos za 664,00 eura nego prethodnih godina. Također, potpisan je ugovor za Nabavu informatičke opreme u iznosu od 1.327,00 eura koji se treba realizirati do kraja rujna.

Tekuće pomoći iz općinskog proračuna iznose za Nabavu knjiga – 2.655,00 eura, za Nabavu računalne opreme – 664,00 eura.

Knjižnica je u lipnju napravila narudžbu informatičke opreme prema prijavljenom natječaju u listopadu 2022.g. Naručeno je novo stolno računalo i laptop za potrebe knjižnice s odgovarajućim programima (Windows i Office paket).

Uz to, Ministarstvo kulture i medija RH ove godine je započelo s pilot projektom Otkup knjiga. Do sada su oni odlučivali koje se otkupljenje knjige od nakladnika šalju određenim knjižnicama, a ove godine smo se prijavljivali na Natječaj te s obzirom na veličinu i tip knjižnice određen je iznos koji se može dobiti za ovu godinu. Natječaj je podijeljen u dva dijela te je Knjižnica za prvu polovicu godine dobila ugovoreni iznos od 1.000,00 eura, nabava tih knjiga slijedila je u srpnju. Na natječaj u drugom krugu otkupa, knjižnica je prijavila iznos od 2.000 eura te su toliko sredstava i odobrili iz Ministarstva kulture i medija. Broj knjiga koji se nabavio i obradio u cijeloj 2023. godini – 584 primjerka knjiga.

To obuhvaća probiranje i odabir knjiga, nabavu preko nakladnika ili obrtnika koji prodaju knjige, unos svih knjiga u programski knjižničarski softver prema računu, proces inventarizacije, proces katalogizacije, klasifikacije, dodjeljivanje signature svakoj knjizi, tehničku obradu svake knjige te na kraju slaganje na police i njihovu promociju.

Uz veliku pomoć radnice s javnih radova, očistile su se sve police s knjigama, presložile su se sve knjige kako bi se napravilo mjesta i za nove knjige. Zbirka knjiga na jezicima nacionalnih manjina preselila se na posebno izdvojeno mjesto gdje će doći više do izražaja, a isto tako presložila se i nadopunila Zavičajna zbirka knjiga.

Osim navedenih aktivnosti tijekom 2023. godine u knjižnici se redovno održavaju i radionice robotike, petkom u popodnevnim satima koje predvode mentori iz Kluba tehničke kulture Lipovljani. Prije natjecanja radionice su učestalije te se održavaju dva do tri puta tjedno.

Knjižnica je procesom jednostavne nabave kupila jednu manju policu za knjige kako bi se upotpunio Dječji odjel i promovirale nove zanimljive knjige za djecu i mlade, kupila je dva stola i nekoliko stolica također za Dječji odjel.

Početkom ožujka izrađena je pod domena web stranice Knjižnice i dostupna je na webu.

Nabavljen je 1 roll up baner s logom Knjižnice i 20 komada platnenih vrećica s logom Knjižnice koje će biti prigodni dar za najvjernije korisnike i čitatelje u NKČ Lipovljani. Do kraja mjeseca prosinca prigodno smo nagradili 20 korisnika koji godinama redovno dolaze u knjižnicu i učestalo čitaju.

**Održavanje zgrade i sustava**

Knjižnica je od početka godine korisnik e-uredskog poslovanja prema Uredbi o uredskom poslovanju RH, a prema Zakona o sustavu državne uprave. Libusoft Cicom d.o.o. održava i daje licencu za korištenje baze podataka.

U prvom kvartalu 2023. g. napravljen je servis vatrodojavnog sustava koji je ugovoren s tvrtkom Partner Electric d.o.o iz Zagreba.

Kontrol biro iz Novske prema Ugovoru, napravio je evaluaciju i provjeru hidrantske mreže i sigurnosne signalizacije u cijelom prostoru te provjeru vatrodojavnog sustava.

DVD Lipovljani su napravili godišnji pregled i zamjenu vatrogasnih protupožarnih aparata.

Tvrtka DG instalacije (vl. Dejan Grčić) napravili su servis i dezinfekciju svih 11 jedinica klima uređaja unutar prostora knjižnice i servis vanjske jedinice klima uređaja.

Obrt Suho-mont iz Krivaja (vl. Zoran Sakač) nabavio je i postavio šest revizijskih vrata pokraj svake klimatske jedinice na stropovima u prizemlju knjižnice.

Tvrtka Elektro-instalacije AG iz Repušnice (vl. Alen Gvozdenović) krajem godine nabavila je i postavila deset komada novih panik rasvjetnih tijela te su ugradili novi luksomat za potrebe rasvjete na trijemu knjižnice.

**Obrazac BIL- Bilanca**

Imovina =32.299,83€ indeks povećanja za 27,6%

Račun 02-Proizvedena dugotrajna imovina =30.891,03€, povećanje radi nabave ; Regal kallax bijeli , podokvir kallax , Dječji stol s 2 stolice lattBijela/bor,Dječji stol 85 , Dječji stolac u zatv/na, Kutija za odlaganje trofast42x30x23 bijela, mobitel xia 13lite 5g ,Fotelja skiftebo ekero narančasta, Stolić 90x90 bijeli hemnes Bajc/svjetlosmeđa, Fotelja skiftebo ekero tamnoplava, fotelja skiftebo ekero tamnosiva , fotelja skiftebo ekero žuta , Uredska stolica vissle svijetlosiva, Računalo hp pro tower 400 gb g9 Pc, Laptop hp 0000000097 microsoft office home tipkovnica +miš , Lcw109osknp (2023) stranica 3 od 4 \*obrada lc\*, Pisač epson eco tank

024 Knjige, umjetnička djela i ostale izložbene vrijednosti - Vrijednost fonda iznosi =213.635,27€, povećanje radi nabave novih knjiga i otkupljenih od MKM-a ukupno 546 komada te poklonjenih /doniranih knjiga od MKM-a 38 komada. Od ostalih nespomenutih izložbenih predmeta nabavljeno je 15 slikarskih stalaka za potrebe izložbe

Račun 11 Novac u banci i blagajni ukupno = 1.408,80€

Blagajna –stanje 21.12.23.g. =35,84€, a novčana sredstva na računu su prihodi od participacije članova =449,80€ te =923,16€ sredstva od MKM-a koja su utrošena u siječnju 2024.g. za otkup knjiga MKM-a .

*Potraživanja nema*

Račun 23 Obveze za rashode poslovanja, dospjele =675,00€, nedospjele obveze iznose =781,62€

Obveze za nabavu nefinancijske imovine –nedospjele= 923,16€

Račun 91 Vlastiti izvori = odgovara vrijednosti dugotrajne imovine u pomoćnim knjigama

Račun 922 Manjak prihoda u skladu je sa objašnjenjem u PR-RAS obrascu

 **Obrazac – Izvještaj o promjenama u vrijednosti i obujmu imovine i obveza**

Iznos povećanja od 1.451,28€ se odnosi na poklonjene, knjige iz donacije MKM-a koje su evidentirane i katalogizirane

**Obrazac- Obveze**

Ukupne obveze na kraju izvještajnog razdoblja iznose =2.379,78€

Obveze za rashode poslovanja, dospjele =675,00€, nedospjele obveze iznose =781,62€

Obveze za nabavu nefinancijske imovine –nedospjele= 923,16€

Kako slijedi:

|  |  |  |  |  |
| --- | --- | --- | --- | --- |
| **Broj računa** | **Naziv računa** | **Početno stanje** | **Promet** | **Saldo** |
| **Duguje**  | **Potražuje** | **Duguje**  | **Potražuje** | **Duguje**  | **Potražuje** |
|   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   | 231110 | Obveze za zaposlene i privremeno zaposlene | 0,00 | 0,00 | 17.250,19 | 17.250,19 | 0,00 | 0,00 |
|   |   |   | 231120 | Obveze za vježbenike | 0,00 | 0,00 | 796,44 | 796,44 | 0,00 | 0,00 |
|   |   |   | 231210 | Obveze za bolovanja do 42 dana | 0,00 | 0,00 | 663,62 | 663,62 | 0,00 | 0,00 |
|   |   |   | 231310 | Obveze za plaće u naravi | 0,00 | 0,00 | 4.312,56 | 4.312,56 | 0,00 | 0,00 |
|   |   |   | 231320 | Obveze za doprinose | 0,00 | 0,00 | 3.557,86 | 3.557,86 | 0,00 | 0,00 |
|   |   | **231** | **Obveze za zaposlene** | **0,00** | **0,00** | **26.580,67** | **26.580,67** | **0,00** | **0,00** |
|   |   |   | 232110 | Službena putovanja | 0,00 | 0,00 | 83,03 | 83,03 | 0,00 | 0,00 |
|   |   |   | 232111 | Dnevnice za sl. putovanje | 0,00 | 0,00 | 26,55 | 26,55 | 0,00 | 0,00 |
|   |   |   | 232120 | Naknade za prijevoz, za rad na terenu i odvojeni život | 0,00 | 0,00 | 629,12 | 629,12 | 0,00 | 0,00 |
|   |   |   | 232130 | Stručno usavršavanje zaposlenika | 0,00 | 0,00 | 65,00 | 65,00 | 0,00 | 0,00 |
|   |   |   | 232210 | Uredski materijal i ostali materijalni rashodi | 0,00 | 126,48 | 670,05 | 577,48 | 0,00 | 33,91 |
|   |   |   | 232230 | Energija | 0,00 | 268,35 | 5.790,63 | 6.155,65 | 0,00 | 633,37 |
|   |   |   | 232250 | Sitni inventar i auto gume | 0,00 | 0,00 | 365,00 | 365,00 | 0,00 | 0,00 |
|   |   |   | 232310 | Usluge telefona, pošte i prijevoza | 0,00 | 37,55 | 481,35 | 443,80 | 0,00 | 0,00 |
|   |   |   | 232320 | Usluge tekućeg i inv. održavanja građ. objekata | 0,00 | 0,00 | 1.356,26 | 2.031,26 | 0,00 | 675,00 |
|   |   |   | 232330 | Usluge promidžbe i informiranja | 0,00 | 0,00 | 723,75 | 764,38 | 0,00 | 40,63 |
|   |   |   | 232340 | Komunalne usluge | 0,00 | 19,47 | 452,95 | 454,94 | 0,00 | 21,46 |
|   |   |   | 232360 | Zdravstvene i veterinarske usluge | 0,00 | 0,00 | 341,50 | 341,50 | 0,00 | 0,00 |
|   |   |   | 232370 | Intelektualne i osobne usluge | 0,00 | 0,00 | 2.695,12 | 2.695,12 | 0,00 | 0,00 |
|   |   |   | 232380 | Računalne usluge | 0,00 | 63,04 | 924,38 | 861,34 | 0,00 | 0,00 |
|   |   |   | 232390 | Ostale usluge | 0,00 | 212,36 | 3.047,05 | 2.834,69 | 0,00 | 0,00 |
|   |   |   | 232392 | Ostale nespomenute usluge | 0,00 | 1,66 | 0,00 | 0,00 | 0,00 | 1,66 |
|   |   |   | 232920 | Premije osiguranja | 0,00 | 0,00 | 66,43 | 66,43 | 0,00 | 0,00 |
|   |   |   | 232930 | Reprezentacija | 0,00 | 35,21 | 63,52 | 31,61 | 0,00 | 3,30 |
|   |   | **232** | **Obveze za materijalne rashode** | **0,00** | **764,12** | **17.781,69** | **18.426,90** | **0,00** | **1.409,33** |
|   |   |   | 234310 | Obveze za bankarske usluge i usluge platnog prometa | 0,00 | 23,80 | 302,39 | 325,88 | 0,00 | 47,29 |
|   |   | **234** | **Obveze za financijske rashode** | **0,00** | **23,80** | **302,39** | **325,88** | **0,00** | **47,29** |
|   | **23** | **Obveze za rashode poslovanja** | **0,00** | **787,92** | **44.664,75** | **45.333,45** | **0,00** | **1.456,62** |
|   |   |   | 242210 | Uredska oprema i namještaj | 0,00 | 0,00 | 1.979,76 | 1.979,76 | 0,00 | 0,00 |
|   |   |   | 242270 | Uređaji, strojevi i oprema za ostale namjene | 0,00 | 0,00 | 1.409,67 | 1.409,67 | 0,00 | 0,00 |
|   |   |   | 242410 | Knjige u knjižnicama | 0,00 | 0,00 | 8.082,79 | 9.005,95 | 0,00 | 923,16 |
|   |   |   | 242440 | Ostale nespomenute izložbene vrijednosti | 0,00 | 0,00 | 718,73 | 718,73 | 0,00 | 0,00 |
|   |   |   |   |   |   |   |   |   |   |   |   |   |   |   |   |   |   |   |   |   |   |
|   |   | **242** | **Obveze za nabavu proizvedene dugotrajne imovine** | **0,00** | **0,00** | **12.190,95** | **13.114,11** | **0,00** | **923,16** |
|   | **24** | **Obveze za nabavu nefinancijske imovine** | **0,00** | **0,00** | **12.190,95** | **13.114,11** | **0,00** | **923,16** |
| **2** | **Obveze** | **0,00** | **787,92** | **56.855,70** | **58.447,56** | **0,00** | **2.379,78** |
|   |   |   |   |   |   |   |   |   |   |   |   |   |   |   |   |   |   |   |   |   |   |
| Ukupno za ostalo | 0,00 | 787,92 | 56.855,70 | 58.447,56 | 0,00 | 2.379,78 |
|   |   |   |   |   |   |   |   |   |   |   |   |   |   |   |   |   |   |   |   |   |   |
| Sveukupno | 0,00 | 787,92 | 56.855,70 | 58.447,56 | 0,00 | 2.379,78 |
|   |   |   |   |   |   |   |   |   |   |   |   |   |   |   |   |   |   |   |   |   |   |
| **Ukupni saldo** | **-787,92** |   |   |   |   | **-2.379,78** |

* Narodna knjižnica i čitaonica Lipovljani nema primljenih i danih zajmova niti potencijalnih obveza u 2023.g.

U Lipovljanima, 29.siječnja 2024.g.

 Ravnateljica

Marita Štelma mag.bibl.et museol.